Burgre!
Bratia Lukáš a Patrik začali s rýchlym občerstvením v pojazdnom stánku, dnes majú úspešnú kamennú prevádzku v Nitre a biznis so street foodom rozbiehajú aj v Bratislave. Zastav sa v stánku Bearded Brothers a okrem poctivého burgru z mäsa z domáceho chovu si vypýtaj aj radu, ako začať úspešne podnikať.
Made in Slovakia
Ručne šité topánky zo Slovenska? Spoznaj príbeh ZDA Partizánske, ktorý sa začal písať už v roku 1948! Porozprávaj sa ľuďmi z firmy o ich podnikaní a zisti, čo stojí za ich dlhoročným úspechom. A ako darček si odnes koženú kľúčenku z ich dielne.
Masáže
Iveta s manželom vytvorili malý masérsky salón v centre Žiliny a dnes vo vlastnej spoločnosti Poctivé masáže do firiem zamestnávajú niekoľko skvelých masérov v štyroch slovenských mestách. Príď sa k nim uvoľniť a pohovoriť si o podnikaní na Slovensku.
Virtuálny svet
Odpútaj sa nachvíľu od života okolo seba a vstúp do celkom nových svetov. Vyskúšaj si virtuálnu realitu od spoločnosti VRBA na vlastnej koži! Je jedno, či máš 7 alebo 70 rokov, hrať sa je jednochušie, ako si myslíš! A nezabudni zobrať aj kamošov.
Buchty!
Plnené domácim slivkovým lekvárom, či tvarohom, ale aj na slano s bryndzou a slaninkou. Mňam! Majiteľ Buchtárne prišiel s nápadom oživiť jedlo nášho detstva a úspešne s ním podniká. Príď ochutnať a vypýtaj si radu, ak chceš v gastre pracovať aj ty.
Práca v domácnosti
Domelia je najväčší portál s inzerciou prác v domácnosti na Slovensku. Jeho cieľom je spájať rodiny s overenými poskytovateľmi služieb v oblasti opatrovania detí, starostlivosti o seniorov, upratovania či doučovania. Objav možnosti, ktoré ti práca v domácnosti ponúka!
Kefky
Ručne opracované, eco-friendly a každá, ktorú si kúpiš, prispeje neziskovým projektom, ktoré reálne menia aj tvoje okolie k lepšiemu. Zakladateľ Ecoheart má len 27 rokov, ale pred sebou veľké plány. Opýtaj sa ho, ako si splniť svoj podnikateľský sen.